Diari Oficial de la Generalitat Valenciana


Sumari del DOGV 7304, del 26-06-2014 (2014/5913)

ORDE 13/2014, de 12 de juny, de la Conselleria d'Infraestructures, Territori i Medi Ambient, per la qual s'aprova la modificació de traçat de la via pecuària camí del Desert i del barranc de l'Infern al terme municipal d'Alacant com a conseqüència del Pla Especial OI/1 Cementeri.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7304

Data del DOGV
:   26-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/5913


Data del document
:   12-06-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

ORDE 13/2014, de 12 de juny, de la Conselleria d'Infraestructures, Territori i Medi Ambient, per la qual s'aprova la modificació de traçat de la via pecuària camí del Desert i del barranc de l'Infern al terme municipal d'Alacant com a conseqüència del Pla Especial OI/1 Cementeri. [2014/5913]  
Antecedents de fet  
1. En data 20 d'abril de 2010, té entrada en la Direcció Territorial d'Alacant d'esta conselleria un ofici de l'Àrea d'Avaluació Ambiental referit al Pla Especial Operació Integrada OI/1 Cementeri, de l'Ajuntament d'Alacant, atés que afecta la via pecuària camí del Desert i el barranc de l'Infern, perquè informen sobre la proposta i remeten els suggeriments que consideren oportuns.  
2. En data 6 de maig de 2010, la cap del Servici Territorial de Medi Ambient d'Alacant remet a l'Àrea d'Avaluació Ambiental un informe desfavorable de l'enginyer forestal de la Demarcació d'Altea de 5 de maig de 2010, per no complir el traçat proposat en l'article 12 de la Llei 3/1995, de 23 de març, de Vies Pecuàries.  
3. En data 16 de febrer de 2012, la cap del Servici Territorial de Medi Ambient d'Alacant remet al Servici Territorial d'Urbanisme una nota interna en resposta al seu ofici d'11 de gener de 2012 i adjunta un informe desfavorable de 10 de febrer de 2012, de l'enginyer forestal de la Demarcació d'Altea, i indica que en el dit informe es conclou que per a continuar l'expedient de modificació de traçat s'haurà de requerir a l'interessat que esmene les carències i deficiències que s'hi descriuen i adeqüe la seua actuació a la instrucció de 13 de gener de 2012 sobre vies pecuàries.  
4. En data 16 d'octubre de 2012, la regidora d'Urbanisme de l'Ajuntament d'Alacant envia un ofici a la direcció territorial a què adjunta un informe dels servicis tècnics d'eixa Gerència d'Urbanisme, perquè s'emeta un nou informe per part d'esta conselleria. En data 16 de novembre, per mitjà d'un ofici remet un informe favorable de la Confederació Hidrogràfica del Xúquer relatiu a la compatibilitat de la via pecuària amb la zona de servitud del barranc de les Ovelles contigu.  
  
5. En data 19 de desembre de 2012, té eixida des de la Direcció Territorial d'Alacant un ofici de la cap del Servici Territorial de Medi Ambient, dirigit a la Gerència Municipal d'Urbanisme de l'Ajuntament d'Alacant, a què s'adjunta un informe del cap de la Secció Forestal de 17 de desembre de 2012 que, al seu torn, adjunta un informe de l'enginyer forestal de data 10 de desembre de 2012, de la lectura del qual es desprén la viabilitat de la modificació proposada però amb una sèrie de condicions.  
6. En data 2 de gener de 2013, el secretari territorial d'Alacant remet una nota interna al Servici Territorial d'Urbanisme a què adjunta perquè se'n prenga coneixement els informes indicats en el punt anterior i l'informe dels tècnics de la Gerència d'Urbanisme de l'Ajuntament de 16 d'octubre de 2012.  
7. En data 5 de febrer de 2013, té entrada ofici de 28 de gener de 2013, de la regidora d'Urbanisme, per mitjà del qual remet documentació en resposta a l'ofici de 18 de desembre de la cap del Servici Territorial de Medi Ambient.  
8. En data 20 de febrer de 2013, el director territorial d'Alacant remet a l'Ajuntament del mateix municipi un ofici per a l'exposició pública de l'expedient FOMODIFV/11/2010.  
9. En el Diari Oficial de la Comunitat Valenciana número 6976, d'1 de març de 2013, es publica la informació pública de la modificació de traçat del camí del Desert i del barranc de l'Infern com a conseqüència del Pla Especial OI/1 Cementeri, al terme municipal d'Alacant. Expedient número FOMODIFVP/11/2010.  
10. En data 3 d'abril de 2013, el portaveu del Grup Municipal d'Esquerra Unida a l'Ajuntament d'Alacant presenta un escrit d'al·legacions en contra de la modificació de traçat.  
11. En data 22 d'abril de 2013, el tècnic instructor de l'expedient informa sobre les al·legacions.  
12. En data 24 d'abril de 2013, el director territorial d'Alacant remet un ofici a la Regidoria d'Urbanisme on li comunica l'al·legació i li requerix un informe justificatiu de la compatibilitat o no del traçat actual de la via pecuària amb l'ampliació del cementeri d'Alacant.  
  
13. En data 26 d'abril de 2013, té entrada en la Direcció Territorial d'Alacant d'esta conselleria un ofici de l'Ajuntament d'Alacant, que remet l'anunci d'exposició pública de l'expedient degudament diligenciat.  
14. En data 31 de maig de 2013, té entrada en el Registre PROP de la Conselleria d'Infraestructures, Territori i Medi Ambient d'Alacant la Resolució de 28 de maig de 2013, de la regidora d'Urbanisme, per la qual decidix acceptar el contingut de l'informe emés pels Servicis Tècnics Municipals de la Regidoria d'Urbanisme, de data 13 de maig de 2013, i remetre'l a la Direcció Territorial de la Conselleria d'Infraestructures a fi de justificar la necessitat de modificar el traçat actual de la via pecuària en el sentit proposat en el Pla Especial d'Ampliació del Cementeri Municipal. L'informe de 13 de maig de 2013 justifica la necessitat de la modificació de traçat en els punts següents:  
  
- L'ampliació del cementeri està prevista en el PGMO vigent, aprovat en 1987 i el creixement cap al sud és l'únic possible ja que queda limitada la resta del perímetre actual pel barranc de les Ovelles i el traçat del ferrocarril. Atés que el límit actual pel sud està constituït per la via pecuària que ens ocupa ?coincident en este tram amb el camí d'Alcoraya?, l'ampliació l'afecta necessàriament. Cal tindre en compte que l'ordenació proposada en el pla especial no establix la creació de dos recintes funeraris diferenciats sinó d'un cementeri únic, per la qual cosa el manteniment del seu traçat actual suposaria que la via quedarà en l'interior del recinte una vegada s'execute l'ampliació prevista.  
  
- D'altra banda, des del punt de vista patrimonial i competencial, atés que la via pecuària és un bé de domini públic incorporat al patrimoni de la Generalitat, no pareix possible el seu manteniment en l'interior d'un equipament públic de titularitat municipal, per una clara incompatibilitat des del punt de vista patrimonial. De fet, en la declaració d'impacte ambiental de caràcter acceptable adoptada per la directora general de Gestió del Medi Natural, mitjançant una resolució de 14 de maig de 2010, s'incloïen una sèrie de condicionants per a l'aprovació definitiva del pla especial, entre els quals cal esmentar l'obligació de garantir la continuïtat de la via pecuària, afectada per l'ampliació, i conservar en tot cas el domini públic pecuari, amb la recomanació d'integrar-la en el sòl dotacional viari existent en el límit sud de l'ampliació. És a dir, que la continuïtat necessària de la via implica la modificació del traçat actual per a situar la totalitat del nou domini públic fora de l'àmbit del cementeri ampliat.  
- Quant a la destinació d'una via pecuària, convé matisar que, d'acord amb la legislació vigent (art. 1 de la Llei 3/1995, de Vies Pecuàries), l'ús principal de qualsevol via pecuària és el trànsit de bestiar i que l'ús ocasional de vianants o de recreació és complementari de l'anterior. En este sentit, mantindre la situació de trànsit de bestiar per l'interior del cementeri no pareix en cap de circumstància una mesura aconsellable.  
- A més d'això anterior, i també des d'un punt de vista funcional, atés que el cementeri és un recinte amb un horari limitat d'accés públic, tampoc resulta compatible amb l'ús permanent establit per la llei, ni amb la continuïtat desitjable per al passeig de vianants.  
15. En data 25 de juny de 2013, l'instructor de l'expedient redacta un informe relatiu a la contestació aportada per l'Ajuntament d'Alacant a les al·legacions, on s'indica que es complix el que establix l'article 12, Modificacions de traçat com a conseqüència d'una nova ordenació territorial, de la Llei 3/1995, de 23 de març, de Vies Pecuàries, que diu que amb caràcter previ ha d'assegurar-se:  
El manteniment de la integritat superficial.  
En el traçat proposat es manté la integritat superficial.  
La idoneïtat dels traçats.  
Encara que augmenta la longitud del traçat, el proposat es considera apte per als usos establits en la Llei 3/1995.  
El traçat proposat manté la continuïtat tant per al trànsit ramader com per als altres usos compatibles i complementaris definits en eixa llei.  
També indica que l'Ajuntament considera que, urbanísticament, no és possible dividir en dos el recinte del cementeri i mantindre el traçat actual de la via pecuària, per la qual cosa consideren justificada la modificació de traçat.  
En el mateix informe, l'instructor de l'expedient proposa que s'efectue una consulta al Servici Territorial d'Urbanisme perquè es pronuncie sobre si l'informe dels Servicis Tècnics de l'Ajuntament justifica la modificació de traçat.  
16. En data 25 de juny de 2013, des de la Secció Forestal es trasllada l'informe tècnic anterior al Servici Territorial d'Urbanisme d'Alacant perquè s'hi pronuncie.  
17. En data 30 de setembre de 2013, el cap del Servici Territorial d'Urbanisme comunica que no cal fer observacions a les justificacions realitzades per l'Ajuntament.  
18. En data 14 d'octubre de 2013, el director territorial d'Alacant proposa la resolució de l'expedient de conformitat amb la documentació presentada i amb els informes i les condicions que estos arrepleguen, en especial pel que fa a la no-computació dels terrenys, així com que estos en el seu moment hauran de ser entregats lliures de càrregues a la Generalitat Valenciana per a la inscripció en l'Inventari de Béns i Drets i en el Registre de la Propietat.  
19. En data 25 de febrer de 2014, la Secció d'Estudis i Planificació Forestal redacta l'informe següent:  
El projecte del Pla Especial de la OI/1 Cementeri, al terme municipal d'Alacant, promogut per l'Ajuntament d'este municipi, afecta un tram de la via pecuària camí del Desert i del barranc de l'Infern. Esta via pecuària, té una amplària de 20,89 metres establida per la vigent classificació aprovada per l'Orde Ministerial de 31 de gener de 1955.  
  
En l'expedient s'ha plantejat una modificació de traçat de la via pecuària, ja que es tracta d'una ampliació del cementeri i si no es fa esta modificació, la via pecuària anirà per l'interior del recinte funerari.  
  
La vigent Llei 3/1995, de 23 de març, de Vies Pecuàries, en l'article 12, Modificacions del traçat com a conseqüència d'una nova ordenació territorial, establix: ?En les zones objecte de qualsevol forma d'ordenació territorial, el nou traçat que, si és el cas, haja de realitzar-se, haurà d'assegurar amb caràcter previ el manteniment de la integritat superficial, la idoneïtat dels itineraris i la continuïtat dels traçats, junt amb la del trànsit ramader, així com els altres usos compatibles i complementaris d'aquell?. Segons la proposta de modificació de traçat i tal com informa l'instructor de l'expedient:  
  
En el traçat proposat es manté la integritat superficial.  
Encara que augmenta la longitud del traçat, el proposat es considera apte per als usos establits en la Llei 3/1995.  
El traçat proposat manté la continuïtat tant per al trànsit ramader com per als altres usos compatibles i complementaris definits en eixa llei.  
Després de l'exposició pública de l'expedient FOMODIFVP 11/2010, es rep una al·legació en què s'exposa que no està justificada la modificació de traçat proposada. Sobre esta al·legació emeten un informe els Servicis Tècnics de l'Ajuntament.  
Atesos els arguments exposats per l'Ajuntament d'Alacant, hi ha raons justificades i argumentades per a la modificació del traçat.  
  
Per tot el que s'ha exposat, la modificació proposada complix els requisits establits per la legislació vigent, si bé hauran de complir-se les condicions següents:  
- La via pecuària tindrà la consideració urbanística de xarxa primària i s'integrarà com a passeig o albereda.  
- La via pecuària no computarà com a superfície del sector, ja que no té cap aprofitament lucratiu, ni tampoc com a sòl dotacional a l'efecte del compliment dels estàndards legals previstos en la legislació urbanística.  
- L'urbanitzador ha de condicionar el passeig o albereda a càrrec de l'actuació urbanística i la seua gestió posterior correspondrà a l'Ajuntament.  
- Els terrenys del traçat modificat de la via pecuària seran rebuts per la Generalitat lliures de càrregues.  
20. En data 10 d'abril de 2014, el cap del Servici d'Ordenació i Gestió Forestal emet un informe favorable amb la mateixa exposició que consta en l'informe de 25 de febrer de 2014, de la Secció d'Estudis i Planificació Forestal.  
21. En data 11 d'abril de 2014, la directora general proposa l'aprovació de la modificació de traçat d'acord amb la proposta del director territorial de Castelló i les condicions del Servici d'Ordenació i Gestió Forestal.  
22. En data 4 de juny de 2014, l'Advocacia General de la Generalitat en la Conselleria d'Infraestuctures, Territori i Medi Ambient, informa que en l'expedient queda acreditat el compliment íntegre dels requisits legals de la modificació de traçat i que s'ha respectat el procediment legalment establit, i és d'acord amb el dret.  
  
  
Fonaments de dret  
1. La competència per a la resolució d'este expedient correspon a la Conselleria d'Infraestructures, Territori i Medi Ambient, en virtut del que s'ha disposat en la Llei 3/1995, de 23 de març, de Vies Pecuàries; la Llei 14/2003, de 10 d'abril, de Patrimoni de la Generalitat, i el Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient.  
2. Este acte administratiu es regix pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; per la Llei 3/1995, de 23 de març, de Vies Pecuàries; per la Llei 14/2003, de 10 d'abril, de Patrimoni de la Generalitat, i pel Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestuctures, Territori i Medi Ambient.  
  
3. Llei 3/1995, de 23 de març, de Vies Pecuàries.  
4. Orde de 31 de gener de 1955, del Ministeri d'Agricultura, per la qual s'aprova la classificació de la vies pecuàries existents al terme municipal d'Alacant (BOE 43, 12.02.1955).  
Vistes la Llei 3/1995, de 23 de març, de Vies Pecuàries; la Llei 30/1992, de 26 de novembre, de 26 de novembre, de Règim Jurídic de les Administracions Públiques i del Procediment Administratiu Comú; la Llei 14/2003, de 10 d'abril, de Patrimoni de la Generalitat Valenciana; la Llei 33/2003, de 3 de novembre, del Patrimoni de les Administracions Públiques, i la resta de disposicions concordants,  
  
ORDENE  
  
Primer   
Aprovar la modificació de traçat de la via pecuària camí del Desert i del barranc de l'Infern al terme municipal d'Alacant com a conseqüència del Pla Especial OI/1 Cementeri, expedient de conformitat amb la documentació presentada que haurà de complir les condicions següents:  
  
- La via pecuària tindrà la consideració urbanística de xarxa primària i s'integrarà com a passeig o albereda.  
- La via pecuària no computarà com a superfície del sector, ja que no té cap aprofitament lucratiu, ni tampoc com a sòl dotacional a l'efecte del compliment dels estàndards legals previstos en la legislació urbanística.  
- L'urbanitzador ha de condicionar el passeig o albereda a càrrec de l'actuació urbanística i la seua gestió posterior correspondrà a l'Ajuntament.  
- Els terrenys del traçat modificat de la via pecuària seran rebuts per la Generalitat lliures de càrregues.  
  
Segon  
Desestimar l'al·legació presentada i que consta en els antecedents de fet, per considerar que hi ha raons justificades i argumentades per a la modificació del traçat.  
  
Tercer  
Desafectar el tram de via pecuària objecte de la modificació, d'acord amb les dades i els plànols que consten en l'expedient.  
  
Quart  
Afectar el nou tram de via pecuària d'acord amb les dades i els plans que consten en l'expedient.  
  
Quint  
Traslladar l'orde d'aprovació a l'administració cadastral per complir el que preveu el Reial Decret Legislatiu 1/2004, de 5 de març, pel qual s'aprova el Text Refós de la Llei de Cadastre Immobiliari.  
  
  
Sext  
En aplicació del que disposa la Llei 14/2003, de 10 d'abril, de Patrimoni de la Generalitat, comunicar a la Direcció General de Patrimoni l'aprovació de la modificació de traçat, junt amb la documentació necessària per a la seua constància en l'Inventari General de Béns i Drets de la Generalitat i la inscripció en el Registre de la Propietat.  
  
Esta resolució serà notificada per la Direcció Territorial d'Alacant als interessats en este procediment.  
Contra esta resolució, que posa fi a la via administrativa, es podrà interposar un recurs de reposició davant de la consellera d'Infraestructures, Territori i Medi Ambient, en el termini d'un mes a comptar des de l'endemà de la recepció d'esta notificació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de seua la notificació o publicació, de conformitat amb el que preveuen els articles 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí que els interessats puguen exercitar qualsevol altre recurs que consideren oportú.  
  
València, 12 de juny de 2014.- La consellera d'Infraestructures, Territori i Medi Ambient: Isabel Bonig Trigueros.